62022CO0561_INF
Uznesenie Súdneho dvora (deviata komora) zo 7. marca 2023 –Willy Hermann Service
(vec C‑561/22)
„Návrh na začatie prejudiciálneho konania – Článok 99 Rokovacieho poriadku Súdneho dvora – Smernica 2013/34/EÚ – Články 30 a 51 – Uverejňovanie ročných účtovných závierok – Sankcie za neuverejnenie – Ukladanie pokút civilným súdom – Správne konanie týkajúce sa vymáhania týchto právoplatných pokút – Ustanovenie vylučujúce opätovné preskúmanie týchto pokút správnym súdom – Právna sila rozhodnutej veci – Zásada efektivity – Proporcionalita“
Sloboda usadiť sa – Spoločnosti – Smernica 2013/34 – Povinnosti niektorých druhov podnikov v oblasti finančných výkazov – Všeobecné požiadavky na uverejňovanie – Nedostatok – Sankcie – Ukladanie pokút správnym súdom – Vnútroštátna právna úprava vylučujúca opätovné preskúmanie týchto pokút správnym súdom – Prípustnosť
(Smernica Európskeho parlamentu a Rady 2013/34, články 30 a 51)
(pozri body 33 – 37, 41 a výrok)
Výrok
Právo Únie sa má vykladať v tom zmysle, že nebráni vnútroštátnej právnej úprave, ktorá stanovuje, že správny súd, ktorý rozhoduje o vymáhaní pokút uložených spoločnosti a jej konateľovi z dôvodu neuverejnenia ročných účtovných závierok, je viazaný rozhodnutím občianskeho súdu, ktoré sa stalo konečným a ktorým sa uložili tieto pokuty a určila sa ich výška s cieľom zabezpečiť dodržanie povinností vyplývajúcich z článkov 30 a 51 smernice Európskeho parlamentu a Rady 2013/34/EÚ z 26. júna 2013 o ročných účtovných závierkach, konsolidovaných účtovných závierkach a súvisiacich správach určitých druhov podnikov, ktorou sa mení smernica Európskeho parlamentu a Rady 2006/43/ES a zrušujú smernice Rady 78/660/EHS a 83/349/EHS, ako boli prebraté do vnútroštátneho práva.